Tejeria Otermin LEHENDAKARIA (EAJ, 2013-03-08):
...irakurri nahi nuke:
"Legebiltzarreko lehendakaria naizen aldetik, gaur martxoak 8, 2013ko Emakumeen Nazioarteko Egun honetan, nire egiten dut Emakundek emakumearen euskal erakundeak Legebiltzarrari proposatu zion adierazpena eta hori adierazi nahi dut Eusko Legebiltzarreko lehendakariaren adierazpen gisa.
"Nazio Batuen Erakundeak 1975ean, martxoaren 8an, Emakumeen Nazioarteko Eguna izendatu zuen giza eskubideen aldeko borroka emakumeen eta gizonen arteko berdintasunaren aldeko borroka ere badela gogoan izateko. Hori dela eta, Eusko Legebiltzarrak munduko emakume guztiak omentzeko eta aitortzeko ekintza guztiekin bat egitea nahi du adierazpen hau medio.
"Martxoaren 8a, Emakumeen Nazioarteko Eguna, aukera ona dugu omenaldia egiteko munduko emakume guztiei, batzuetan bere bizitza arriskuan jarrita ere, euren eskubideak lortu eta defendatzeko borrokan ibili diren eta dabiltzan emakume guztiei. Egokiera ona da baita ere feminismoa zer den aitortzeko: Kultura eta filosofia bat gizarte osoarentzat beharrezkoak diren baliotan oinarritzen dena.
"Berdintasunak pertsona guztien autonomia garatzen laguntzen du, elkartasunean oinarritutako balioak indartzen ditu, parekoen arteko hartu-emanak sustatzen ditu eta demokrazia hobetzen laguntzen du. Berdintasuna giza eskubide bat da, gizarte osoari on egiten dion eskubidea.
"Hoy es también un día de celebración por los avances conseguidos. El equilibrio entre mujeres y hombres en los escaños de esta misma Cámara es un reflejo del camino recorrido. La aprobación de la Ley para la Igualdad de Mujeres y Hombres en 2005, que tanto ha contribuido a este equilibrio, es otro de los hitos motivo de celebración.
"Es asimismo, día de convocar a la opinión pública día de reivindicación porque a pesar de los profundos avances logrados, el camino por recorrer para la efectiva igualdad de las mujeres y de los hombres se prevé largo y no exento de sufrimiento. La igualdad real y efectiva sigue siendo un reto.
"Baina horretaz gain, batez ere konpromezua hartzeko eguna da herri subiranotasunaren ordezkari legez Ganbara hau osatzen dugunontzat. Horregatik gure ustea berretsi nahi dugu. Irmoki uste dugu jarraitu egin behar dugula ekintzak bultzatzen, emakumeen eta gizonen artean berdintasuna benetakoa eta eraginkorra lortzeko behar diren beste ekintzak bultzatzen. Horrela lagunduko baitigu gizarte eraginkor, solidario eta demokratiko bat eraikitzen.
"Guztiontzat eskubide berberak lortzeko bidean aurrera egiteko beharrezkoa da elkarlana, etekin gabe elkarrekin lan egitea gizarteak, emakumeek eta gizonek, gizarte zibilak, alderdi politikoek eta botere publikoek. Horregatik nahi genuke adierazpen hau planteamendu ideologikoetatik harago joatea, inguruabar sozial eta ekonomikoetatik harago, baita une jakin batetik harago ere. Hots, martxotik harago.
"Izan bedi jarrera irmoa eta iraunkorra. Izan bedi gure ekintzen ardatza urteko egun guztietan, justizia sozialak hala eskatzen duelako eta gizarte osoaren onerako izango delako".
Gai-zerrendako puntu bakarra: "Eztabaida monografikoa, hazkunde ekonomikoa bultzatzeko eta langabeziari aurre egiteko neurriei buruz".
Proposamena egin duen taldearen txanda. Euskal Sozialistak taldearen ordezkariak dauka hitza bere ekimena aurkezteko eta aldezteko.
López jauna zurea da hitza.